Notă informativă

la proiectul Hotărîrii de Guvern cu privire la aprobarea Cerințelor sanitare veterinare față de hrana pentru animale

|  |
| --- |
| 1. ***Denumirea autorului*** |
| Proiectul Hotărîrii de Guvern cu privire la aprobarea Cerințelor sanitare veterinare față de hrana pentru animale a fost elaborat de către Ministerul Agriculturii, Dezvoltării Regionale şi Mediului. |
| 1. ***Condiţiile ce au impus elaborarea proiectului şi finalităţile urmărite*** |
| Prezentul proiect este elaborat în temeiul prevederilor Legii nr.221/2007 privind activitatea sanitar-veterinară și vine întru executarea articolului 181 din Planul naţional de acţiuni pentru implementarea Acordului de Asociere Republica Moldova– Uniunea Europeană în perioada 2017–2019, aprobat prin Hotărârea de Guvern nr.1472/2016 și a acțiunii nr.3.6.45 din Planul de acţiuni al Guvernului pentru anii 2020–2023, aprobat prin Hotărârea de Guvern nr.636/2019.  Din analiza situației curente constatăm că prevederile Hotărîrii de Guvern nr.462/2013 cu privire la aprobarea unor cerinţe faţă de furaje și a Normei sanitar-veterinare privind igiena nutreţurilor şi conţinutul substanţelor nedorite în nutreţuri aprobată prin Hotărîrea de Guvern nr.1405/2008 nu corespund cerințelor actuale conform practicilor UE, deoarece actele comunitare transpuse în actele prenotate pe parcursul ultimilor ani au suferit unele modificări și completări.  Astfel, apare necesitatea ajustării și perfecționării cadrului normativ național în vederea atingerii unui nivel ridicat de siguranță a hranei pentru animale, îndeplinind o serie de condiții și cerințe îndeosebi în ce privește instalațiile, echipamentele, personalul, producția, controlul calității, depozitarea și documentele, asigurarea trasabilității produselor de origine animală.  Proiectul prenotat vine să consolideze prevederile Hotărîrii de Guvern nr.462/2013 și a Hotărîrii de Guvern nr.1405/2008.  Finalitățile urmărite prin aprobarea proiectului prenotat sunt:   * Ajustarea cerințelor naționale privind inofensivitatea hranei pentru animale cu cele ale UE; * Perfecționarea cerințelor de etichetare a hranei pentru animale; * Aprobarea listei materiilor prime destinate hranei pentru animale; * Aprobarea listei proceselor materiilor prime pentru hrana animalelor; * Aprobarea cerințelor ajustate privind utilizarea furajelor destinate unor scopuri nutriționale speciale * Aprobarea categoriilor de materii prime pentru furaje care pot fi utilizate pentru etichetarea furajelor combinate pentru animalele de companie. |
| 1. ***Descrierea gradului de compatibilitate cu legislaţia Uniunii Europene*** |
| Necesitatea elaborării prezentului proiect reiese din angajamentele asumate de Republica Moldova în temeiul acordurilor bilaterale cu Uniunea Europeană (Anexa XXIV-B, Secțiunea 4 din Acordul de asociere Republica Moldova – Uniunea Europeană).  În acest context menționăm că prevederile acestui proiect sunt armonizate cu prevederile următoarelor regulamente UE:  1) Directiva Comisiei (82/475/CEE) din 23 iunie 1982 de stabilire a categoriilor de materii prime pentru furaje care pot fi utilizate pentru etichetarea furajelor combinate pentru animalele de companie  2) Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje  3) Regulamentul (CE) nr.183/2005 al Parlamentului European și al Consiliului din 12 ianuarie 2005 de stabilire a cerințelor privind igiena hranei pentru animale  4) Regulamentul (CE) nr.767/2009 al Parlamentului European și al Consiliului din 13 iulie 2009 privind introducerea pe piață și utilizarea furajelor  5) Recomandarea 2011/25/UE a Comisiei din 14 ianuarie 2011 de stabilire a orientărilor pentru efectuarea distincţiei între materiile prime furajere, aditivii furajeri, produsele biodistructive și medicamentele de uz veterinar  6) Regulamentul (UE) nr.68/2013 al Comisiei din 16 ianuarie 2013 privind Catalogul cu materii prime pentru furaje  7) Regulamentul (UE) 2015/786 al Comisiei din 19 mai 2015 de definire a criteriilor de acceptabilitate pentru procedeele de detoxifiere aplicate produselor destinate hranei pentru animale  8) Regulamentul (UE) 2020/354 al Comisiei din 4 martie 2020 de stabilire a unei liste cu utilizările preconizate ale furajelor destinate unor scopuri nutriționale speciale și de abrogare a Directivei 2008/38/CE.  Întru respectarea art.31 alin.(3) a Legii nr.100/2017 ca urmare a transpunerii regulamentelor UE menționate, a fost întocmit tabelul de concordanță.  Gradul de compatibilitate a actelor UE cu proiectul în cauză este reflectat în tabelul de concordanță elaborat conform prevederilor Regulamentului privind armonizarea legislației Republicii Moldova cu legislația Uniunii Europene aprobat prin Hotărîrea de Guvern nr.1171/2018 |
| 1. ***Principalele prevederi ale proiectului şi evidenţierea elementelor noi*** |
| Prezentul proiect are drept scop asigurarea bunăstării animalelor, protecția sănătăţii consumatorilor şi garantarea dreptului acestora la produse alimentare sigure, prin responsabilizarea operatorilor din domeniul hranei pentru animale. Proiectul de hotărîre de guvern cu privire la aprobarea Cerințelor sanitare veterinare față de hrana pentru animale reglementează următoarele cerințe:   * Cerinţe privind siguranţa hranei pentru animale * Cerințe față de furajele destinate unor scopuri nutriționale speciale * Etichetarea, prezentarea și ambalarea hranei pentru animale * Cerințele de igienă a hranei pentru animale * Cerințe față de importul și exportul hranei pentru animale * Stabilirea bunelor practici în hrănirea animalelor * Cerințe care se aplică întreprinderilor din domeniul hranei pentru animale * Stabilirea Listei materiilor prime destinate hranei pentru animale * Stabilirea responsabilităților operatorilor din domeniul hranei pentru animale.   De asemenea, proiectul conține prevederi ce vor asigura inofensivitatea hranei animalelor din punct de vedere a impurităților chimice rezultate din procesul de fabricație, prezența substanțelor a căror utilizare este interzisă, a reziduurilor tolerate prin alinierea la cerințele UE. |
| 1. ***Fundamentarea economico-financiară***   Sub aspect financiar şi economic implementarea proiectului hotărîrii de Guvern nu va necesita finanţare din buget. |
| 1. ***Modul de încorporare a actului în cadrul normativ în vigoare*** |
| Ca urmare a aprobării proiectului de lege prenotat vor fi abrogate Hotărîrea Guvernului nr.462/2013 cu privire la aprobarea unor cerinţe faţă de furaje și Hotărîrea Guvernului nr.1405/2008 cu privire la aprobarea Normei sanitar-veterinare privind igiena nutreţurilor şi conţinutul substanţelor nedorite în nutreţuri. |
| 1. ***Avizarea şi consultarea publică a proiectului*** |
| Întru respectarea articolului 9 al Legii nr.239/2008 privind transparența în procesul decizional Anunțul de inițiere a elaborării proiectului la data de 12 iunie 2020 a fost plasat pe pagina web a Ministerului Agriculturii, Dezvoltării Regionale și Mediului web:  *http://madrm.gov.md/ro/content/anun%C8%9B-privind-ini%C8%9Bierea-elabor%C4%83riiproiectului-hot%C4%83r%C3%AErii-de-guvern-cu-privire-la-10,* la compartimentul Transparență decizională, rubrica Anunțuri de inițiere a elaborării deciziilor și pe pagina și pe pagina web:  *http://particip.gov.md/proiectview.php?l=ro&idd=7414.*  La fel, în conformitate cu art.5 și 9 din Legea nr.239/2008 privind transparența în procesul decizional, precum și a pct.11 subpct.3), din Metodologia de analiză a impactului în procesul de fundamentare a proiectelor de acte normative aprobată prin Hotărîrea de Guvern nr.23/2019, Anunțul privind inițierea consultărilor publice asupra Analiza Impactului de Reglementare a proiectului Hotărîrii de Guvern cu privire la aprobarea Cerințelor sanitar-veterinare față de hrana pentru animale a fost plasat la data 12 iunie 2020 pentru consultare pa pagina web:  *http://www.particip.gov.md/proiectview.php?l=ro&idd=7418.* |
| ***8. Constatările expertizei grupului de lucru al Comisiei de stat pentru reglementarea activității de întreprinzător*** |
| Prezentul proiect conține prevederi ce reglementează activitatea de întreprinzător în contextul Legii nr.235/2006 cu privire la principiile de bază de reglementare a activității de întreprinzător, astfel Analiza Impactului de Reglementare a fost susținut în cadrul ședinței din 23 iunie 2020 a Grupului de lucru pentru reglementarea activității de întreprinzător (conform procesului-verbal nr.20 din data de 23.06.2020), cu luarea în considerație a obiecțiilor și recomandărilor expertului Secretariatului Evaluării Impactului de Reglementare. |

**Secretar de stat Mihail MACHIDON**

*Ex: Mereuță Albina*

*Tel: 022 204 585*